joelniklaus/EU_Wikipedias huggingface dataset:
Džekijs Robinsons

Džeks Rūzvelts "Džekijs" Robinsons (; dzimis  Kairā, Džordžijas štatā, ASV, miris  Stemfordā, Konektikutas štatā, ASV) bija amerikāņu beisbolists. Viņš bija pirmais afroamerikānis MLB līgas spēlētājs. MLB līgā viņš debitēja 1947. gada 15. aprīlī Bruklinas "Dodgers" sastāvā, kur pavadīja visu savu profesionāļa karjeru. Tā kā viņš bija pirmais melnādainais spēlētājs lielākajās ASV līgās kopš 1880. gadiem, viņš bija kā ierocis cīņā pret rasu noslāņošanos profesionālajā beisbolā. Pirms Dž. Robinsona visi melnādainie spēlēja nēģeru līgā vairāk nekā sešas dekādes. Savas karjeras laikā viņš sešas reizes spēlēja Visu zvaigžņu spēlēs (1949, 1950, 1951, 1952, 1953, 1954), 1955. gadā kļuva par World Series čempionu.

Savu pēdējo spēli MLB viņš aizvadīja 1956. gada 10. oktobrī. Pēc karjeras beigām viņš tika iekļauts MLB visa gadsimta izlasē un 1962. gadā tika uzņemts Nacionālajā beisbola slavas zālē. Par viņa uzņemšanu bija par 77,5% balsotāju.

2013. gadā tika izdota biogrāfiska filma par Robinsona dzīvi 42.

Ārējās saites 

 Oficiālā mājaslapa 
 Beisbola slavas zāles profils 
 MLB profils 
 ESPN profils 
 Baseball-Reference profils 

1919. gadā dzimušie
1972. gadā mirušie
ASV beisbolisti
Horhe Garvahosa

Horhe Garvahosa Čaparro (; dzimis  Madridē, Spānijā) ir bijušais spāņu basketbolists, spēlē spēka uzbrucēja pozīcijā, Spānijas basketbola izlases dalībnieks.

Kopā ar Spānijas izlasi ir izcīnījis sudraba medaļu Pekinas olimpiskajās spēlēs, uzvarējis 2006. gada Pasaules čempionātā. Eiropas čempionātos ir svinējis 1 uzvaru (2009), izcīnījis divas sudraba medaļas (2003, 2007) un vienreiz ir izcīnījis 3. vietu (2001). 2011. gada jūnijā paziņoja par karjeras beigšanu izlasē, 2012. gada maijā beidza klubu karjeru.

Atsauces

Ārējās saites 

1977. gadā dzimušie
Madrides apgabalā dzimušie
Spānijas basketbolisti
Toronto "Raptors" spēlētāji
2000. gada vasaras olimpisko spēļu dalībnieki
2004. gada vasaras olimpisko spēļu dalībnieki
2008. gada vasaras olimpisko spēļu dalībnieki
Olimpiskās sudraba medaļas ieguvēji
Pasaules čempioni basketbolā
Eiropas čempioni basketbolā
Austrumu konference (NBA)

NBA Austrumu konferencē ir piecpadsmit komandas, kas ir sadalītas trijās divīzijās pa piecām komandām katrā. Pašreizējais divīziju sadalījums līgā pastāv kopš 2004.—2005. gada sezonas. Visvairāk reižu (21) par Austrumu konferences uzvarētāju ir kļuvis Bostonas "Celtics".

Izspēles kārtība 

Visu triju divīziju uzvarētāji un kāds no divīzijas, kam Austrumu konferencē ir labākā uzvarēto-zaudēto spēļu attiecība, tiek izsētas ar pirmo līdz ceturto numuru izslēgšanas spēlēs attiecīgi pēc uzvarēto-zaudēto spēļu attiecības. Pārējās komandas, kas regulārās sezonas noslēgumā Austrumu konferences tabulā ir ierindojušās no 5. līdz 8. vietai, tiek izsētas ar piekto līdz astoto numuru attiecīgi pēc uzvarēto-zaudēto spēļu attiecības. NBA izslēgšanas spēļu turnīrā astoņas labākās konferences komandas spēlē pirmā pret astoto, otrā pret septīto, utt. Austrumu konferences čempions NBA finālā spēlē pret Rietumu konferences uzvarētāju par NBA čempiontitulu.

Pašreizējās komandas

Skatīt arī 
 Rietumu konference

Ārējās saites 
 NBA oficiālā mājaslapa 

Nacionālā basketbola asociācija
Rietumu konference (NBA)

NBA Rietumu konferencē ir piecpadsmit komandas, kas ir sadalītas trijās divīzijās pa piecām komandām katrā. Pašreizējais divīziju sadalījums līgā pastāv kopš 2004.—2005. gada sezonas. Visvairāk reižu (32) par Rietumu konferences uzvarētāju ir kļuvis Losandželosas "Lakers".

Izspēles kārtība 

Visu triju divīziju uzvarētāji un kāds no divīzijas, kam Rietumu konferencē ir labākā uzvarēto-zaudēto spēļu attiecība, tiek izsētas ar pirmo līdz ceturto numuru izslēgšanas spēlēs attiecīgi pēc uzvarēto-zaudēto spēļu attiecības. Pārējās komandas, kas regulārās sezonas noslēgumā Rietumu konferences tabulā ir ierindojušās no 5. līdz 8. vietai, tiek izsētas ar piekto līdz astoto numuru attiecīgi pēc uzvarēto-zaudēto spēļu attiecības. NBA izslēgšanas spēļu turnīrā astoņas labākās konferences komandas spēlē pirmā pret astoto, otrā pret septīto, utt. Rietumu konferences čempions NBA finālā spēlē pret Austrumu konferences uzvarētāju par NBA čempiontitulu.

Pašreizējās komandas 

Losandželosas "Lakers"

Losandželosas "Clippers"

Jūtas "Jazz"

Hjūstonas "Rockets"

Fīniksas "Suns"

Denveras "Nuggets"

Ņūorleānas "Hornets"

Portlendas "Trail Blazers"

San Antonio "Spurs"

Goldensteitas "Warriors"

Dalasas "Mavericks"

Memfisas "Grizzlies"

Sakramento "Kings"

Minesotas "Timberwolves"

Oklahomsitijas "Thunder"

Skatīt arī 
 Austrumu konference

Ārējās saites 
 NBA oficiālā mājaslapa 

Nacionālā basketbola asociācija
Petra Kvitova

Petra Kvitova (, ; dzimusi  Bīlovecā, Čehoslovākijā) ir profesionāla čehu tenisiste. Profesionāles karjeru uzsāka 2006. gadā. P. Kvitovas labākais sasniegums WTA Tūres vienspēļu rangā ir  sasniegtā 2. vieta, dubultspēlēs viņas labākais sasniegums ir 196. vieta ().

Karjerā P. Kvitova ir uzvarējusi 26 WTA vienspēļu turnīros, bet lielāko panākumu Grand Slam sacensībās viņa guva 2011. un 2014. gada Vimbldonas čempionātā, kurā svinēja uzvaru. Piedalījusies divās Olimpiskajās spēlēs (, ).

Karjeras statistika

Vietas Grand Slam turnīros 

|}

Grand Slam fināli

Uzvaras

Zaudējumi

Ārējās saites 

 Yahoo profils 

1990. gadā dzimušie
Čehijas tenisisti
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Morāvijas-Silēzijas apgabalā dzimušie
2020. gada vasaras olimpisko spēļu dalībnieki
Olimpiskās bronzas medaļas ieguvēji
Olimpiskie bronzas medaļnieki tenisā
Raiens Keslers

Raiens Džeimss Keslers (; dzimis  Livonijā, Mičiganas štatā, ASV) ir profesionāls amerikāņu hokejists, spēlē centra uzbrucēja pozīcijā, ASV hokeja izlases dalībnieks. Pašlaik (2014) pārstāv NHL klubu Anahaimas "Ducks".

Spēlētāja karjera 
Vankūveras "Canucks" rindās Keslers aizvadījis lielāko daļu savas profesionālā spēlētāja karjeras. To viņš uzsāka 2003.—04. gada sezonā. Gan 2003.—04., gan arī 2004.—05. gada sezonā Keslers spēlēja arī Amerikas hokeja līgas kluba Manitobas "Moose" sastāvā. Sākot ar 2008. gadu komandā pildīja arī kapteiņa palīga funkcijas. "Canucks" rindās rezultatīvākās Kesleram bija 2009.—10. un 2010.—11. gada sezonas. 2010.—11. gada sezonā kopā ar "Canucks" sasniedza Stenlija kausa finālu, tajā gan piekāpjoties Bostonas "Bruins" hokejistiem.

2014. gada 27. jūnijā Keslers tika aizmainīts uz Anahaimas "Ducks", "Canucks" pretī saņemot Luka Sbisu un Niku Bonino.

Kopā ar ASV izlasi izcīnīja sudraba medaļu 2010. gada olimpisko spēļu turnīrā.

2002. gada Pasaules U-18 čempionāta viņš tika atzīts par turnīra labāko spēlētāju. 2005. gadā tika atzīts par AHL sezonas MVP un piedalījās All-Star spēlē. 2009. gadā tika apbalvots ar Saislona Teilora balvu kā "Canucks" labākais spēlētājs.

Ārējās saites 

 
 NHL.com profils 
 The Internet Hockey Database profils 

1984. gadā dzimušie
ASV hokejisti
Vankūveras "Canucks" spēlētāji
Anahaimas "Ducks" spēlētāji
Hokejisti 2010. gada ziemas olimpiskajās spēlēs
Olimpiskās sudraba medaļas ieguvēji
NHL drafta pirmās kārtas izvēles
Hokejisti 2014. gada ziemas olimpiskajās spēlēs
Zilke Krauzhāra-Pīlaha

Zilke Krauzhāra-Pīlaha (; dzimusi  Zonnenbergā, Vācijā) ir bijusī vācu kamaniņu braucēja.

Karjeras laikā startēja trijās Ziemas Olimpiādēs un 1998. gada Nagano Olimpiādē izcīnīja zelta medaļu. Z. Krauzhāra-Pīlaha Pasaules čempionātos kopā ir izcīnījusi 10 medaļas, no kurām 4 ir zelta. Eiropas čempionātos viņa ir izcīnījusi 10 medaļas, no kurām 7 ir zelta. Tāpat uzvarēja piecos kamaniņu braukšanas pasaules kausa sezonas kopvērtējumos. Pēc savas karjeras beigām 2008. gada jūnijā viņa kļuva par Vācijas bobsleja, kamaniņu sporta un skeletona federācijas kamaniņu braukšanas nodaļas vadītāju.

Ārējās saites 
 FIL Luge profils 

1970. gadā dzimušie
Vācijas kamaniņu braucēji
Kamaniņu braucēji 1998. gada ziemas olimpiskajās spēlēs
Kamaniņu braucēji 2002. gada ziemas olimpiskajās spēlēs
Kamaniņu braucēji 2006. gada ziemas olimpiskajās spēlēs
Olimpiskās zelta medaļas ieguvēji
Olimpiskās sudraba medaļas ieguvēji
Olimpiskās bronzas medaļas ieguvēji
Tīringenē dzimušie
Olimpiskie zelta medaļnieki kamaniņu braukšanā
Olimpiskie sudraba medaļnieki kamaniņu braukšanā
Olimpiskie bronzas medaļnieki kamaniņu braukšanā
Zilke Oto

Zilke Oto (; dzimusi  Hemnicā, Vācijā) ir bijusī vācu kamaniņu braucēja.

Karjeras laikā startēja trijās Ziemas Olimpiādēs un divās no tām izcīnīja zelta medaļu (2002, 2006). Z. Oto Pasaules čempionātos kopā ir izcīnījusi 12 medaļas, no kurām 6 ir zelta. Eiropas čempionātos viņa ir izcīnījusi 8 medaļas, no kurām 5 ir zelta. Par savas karjeras beigām viņa paziņoja 2007. gada 12. janvārī grūtniecības dēļ.

Ārējās saites 
 FIL Luge profils 

1969. gadā dzimušie
Vācijas kamaniņu braucēji
Kamaniņu braucēji 1992. gada ziemas olimpiskajās spēlēs
Kamaniņu braucēji 2002. gada ziemas olimpiskajās spēlēs
Kamaniņu braucēji 2006. gada ziemas olimpiskajās spēlēs
Olimpiskās zelta medaļas ieguvēji
Saksijā dzimušie
Olimpiskie zelta medaļnieki kamaniņu braukšanā
Vera Zozuļa

Vera Zozuļa (dzimusi  Talsos) ir bijusī latviešu kamaniņu braucēja, tagad trenere. Triumfējot . gada ziemas olimpiskajās spēlēs Leikplesidā, kļuva par pirmo ziemas olimpisko spēļu čempioni no Latvijas. Panākumi gūti pasaules čempionātos: 1977.gadā — 2. vieta; 1978.gadā — 1. vieta; 1981.gadā — 3.vieta. Pārstāvējusi sporta biedrību "Vārpa".

Biogrāfija 
Apguvusi šuvējas profesiju, Vera Zozuļa 1972. gadā sāka nodarboties ar kamaniņu sportu, gūstot šajā sporta veidā izcilus rezultātus.
1974. un 1976. gadā V. Zozuļa kļuva par PSRS čempioni, 1978. gadā uzvarēja PSRS Tautu spartakiādē. Divas reizes uzvarēja Latvijas čempionātā.

Piedalījās trijās ziemas olimpiskajās spēlēs (, , ). 1976. gadā Insbrukā izcīnīja 9. vietu, 1980. gadā Leikpleisidā kļuva par čempioni un 1984. gadā Sarajevā ieņēma 5. vietu. Viņa ir vienīgā ārpus vācvalodīgajām valstīm dzimusī sportiste, kas uzvarējusi Olimpiskajās spēlēs kamaniņu braukšanā. Pasaules čempionātā viņa ieguva pa vienai zelta, sudraba un bronzas medaļai, Eiropas čempionātā — vienu zelta un vienu bronzas medaļu. Tāpat V. Zozuļa uzvarēja 1981.—1982. gada sezonas Pasaules kausa kopvērtējumā.

1984. gadā Vera Zozuļa sāka strādāt par treneri bērnu un jauniešu kamaniņu sporta skolā «Vārpa» Latvijā. Viena no viņas pazīstamākajām audzēknēm ir Anna Orlova. 1990. gadu sākumā noslēdza līgumu par Polijas jaunatnes izlases komandas trenēšanu. Pēc tam atgriezās Latvijā un kādu laiku strādāja par fizkultūras pasniedzēju skolā. 2007. gadā tika uzņemta Starptautiskās Kamaniņu braukšanas federācijas slavas zālē. 1978. gadā atzīta par Latvijas populārāko sportisti.

Kopš 2012. gada V. Zozuļa ir Kazahstānas kamaniņu braucēju izlases trenere. Pēc viņas iniciatīvas vairāki Latvijas jaunie kamaniņu sportisti (Mārtiņš Lozbers, divnieks Kristaps Bērze un Toms Mežotnis) pārstāv Kazahstānas izlasi.

Apbalvojumi un pagodinājumi 
 Latvijas populārākā sportiste (1978)
 PSRS Nopelniem bagātā sporta meistare
 Tautu draudzības ordenis (1980)

Atsauces

Ārējās saites 

1956. gadā dzimušie
Talsos dzimušie
Latvijas kamaniņu braucēji
Kamaniņu braucēji 1976. gada ziemas olimpiskajās spēlēs
Kamaniņu braucēji 1980. gada ziemas olimpiskajās spēlēs
Kamaniņu braucēji 1984. gada ziemas olimpiskajās spēlēs
Olimpiskās zelta medaļas ieguvēji
Latvijas olimpiskie medaļnieki
PSRS Nopelniem bagātie sporta meistari
Triju Zvaigžņu ordeņa kavalieri
Ar Tautu Draudzības ordeni apbalvotie
Olimpiskie zelta medaļnieki kamaniņu braukšanā
Vladimirs Kličko

Vladimirs Kličko (; dzimis  Semipalatinskā, Kazahijas PSR, PSRS) ir profesionāls ukraiņu bokseris. 1996. gada Atlantas Vasaras Olimpisko spēļu zelta medaļas laureāts supersmagajā svarā.

V. Kličko bija pasaules čempions smagsvarā WBA, IBF, WBO, IBO un Ring Magazine versijās. 2017. gadā paziņoja par profesionālās karjeras beigšanu.

Viņa vecākais brālis Vitālijs Kličko bija Pasaules čempions smagsvariem Pasaules boksa padomes (WBC) versijā.

Atsauces

Ārējās saites 

 Brāļu Kličko tīmekļa vietne    

1976. gadā dzimušie
Ukrainas bokseri
1996. gada vasaras olimpisko spēļu dalībnieki
Olimpiskās zelta medaļas ieguvēji
Olimpiskie zelta medaļnieki boksā
Kļičko

Kļičko () ir ukraiņu cilmes uzvārds. Cilvēki ar šo uzvārdu:
 Vitālijs Kļičko (Віта́лій Кличко́; 1971) — ukraiņu bokseris un politiķis;
 Vladimirs Kļičko (Володимир Кличко́; 1976) — ukraiņu bokseris.

Ukraiņu uzvārdi
Niklass Bendtners

Niklass Bendtners (, ; dzimis  Kopenhāgenā, Dānijā) ir bijušais dāņu futbolists, uzbrucējs. Viņš ir Dānijas futbola izlases dalībnieks. Kopā ar Dānijas izlasi spēlēja 2010. gada FIFA Pasaules kausa izcīņas finālturnīrā.

Sasniegumi 
Juventus

 Itālijas Serie A: 2012–13

Wolfsburg

 DFB Pokal: 2014–15
 DFL-Supercup: 2015

Rosenborg

 Norvēģijas Eliteserien: 2017, 2018
 Norvēģijas kauss: 2018
 Mesterfinalen: 2017, 2018

Individuālie sasniegumi

 Dānijas gada futbolists: 2009
 Norvēģijas Eliteserien labākais vārtu guvējs: 2017

Atsauces

Ārējās saites 
 Dānijas izlases profils 

1988. gadā dzimušie
Dānijas futbolisti
Dānijas izlases futbolisti
2010. gada FIFA Pasaules kausa spēlētāji
2012. gada Eiropas čempionāta futbolā spēlētāji
Arsenal FC spēlētāji
Birmingham City F.C. spēlētāji
Sunderland A.F.C. spēlētāji
Turīnas "Juventus" spēlētāji
VfL Wolfsburg spēlētāji
Nottingham Forest F.C. spēlētāji
Kopenhāgenā dzimušie
Robinsons

Robinsons var būt:

 Duglass Robinsons (Douglas Robinson; 1864—1937) — franču kriketa spēlētājs, olimpiskās sudraba medaļas ieguvējs;
 Džekijs Robinsons (Jackie Robinson; 1919—1972) — ASV beisbolists;
 Džeks Robinsons (Jack Robinson; dzimis 1993) — angļu futbolists;
 Kims Stenlijs Robinsons (Kim Stanley Robinson; dzimis 1952) — amerikāņu rakstnieks;
 Neits Robinsons (Nate Robinson; dzimis 1984) — amerikāņu basketbolists;
 Pols Robinsons (Paul Robinson; dzimis 1979) — angļu futbolists;
 Ričards Robinsons (Richard Robinson; dzimis 1956) — ASV šahists;
 Sidnijs Robinsons (Sidney Robinson; 1876—1959) — britu vieglatēts, olimpisko medaļu ieguvējs vieglatlētikā;
 Stīvens Robinsons (Stephen Robinson; dzimis 1955), ASV kosmonauts.

 Robinsons Krūzo, izdomāts tēls tāda paša nosaukuma Daniela Defo romānā;

Uzvārdi
Emiliano Insua

Emiliano Adrians Insua Sapata (; dzimis  Buenosairasā, Argentīnā) ir argentīniešu futbolists, aizsargs. Pašlaik (2021) pārstāv Argentīnas pirmās divīzijas klubu Aldosivi.

Klubu karjera

Jauniešu komandas 
Insua savas futbolista gaitas uzsāka jauniešu vienībā "Pinochio", vēlāk pārceļoties uz prestižo Buenosairesas "Boca Juniors". Aizsargs gan neizpelnījās vietu pieaugušo komandas sastāvā, taču tika pamanīts no "Liverpool" pārstāvjiem. Pēc spēlēšanas Argentīnas U-17 izlasē vairāki klubi alka parakstīt līgumu ar viņu. Arī "Boca Juniors" vēlējās iekļaut viņu pamatsastāvā, taču beigu beigās futbolists uz 18 mēnešiem tika izīrēts Liverpūles klubam.

"Liverpool" 
Insua "Liverpool" pirmajā komandā debitēja , izejot laukumā mačā pret "Portsmouth". Tomēr līdz sezonas beigām viņš tika tikai vēl pie vienas spēles pieredzes
. 2007. gada augustā tika noslēgts darījums, kura rezultātā Insua parakstīja pastāvīgu līgumu ar "Liverpool". Tajā gadā viņš piedalījās vien trīs mačos, taču rezervistu komandas sastāvā uzvarēja attiecīgajā līgā.

Aizsarga sniegums bija pietiekoši labs, lai galvenais treneris Rafaels Benitess piedāvātu palikt "Liverpool" sistēmā.  viņš parakstīja trīs gadu kontraktu. Pirms 2008./2009. gada sezonas viņam tika piešķirts 22 numurs. 2008. gada decembrī viņš piedalījās vairākos mačos galvenās vienības sastāvā Fabio Aureliu savainojuma dēļ.

Savus pirmos vārtus "Liverpool" viņš guva Līgas kausa izcīņas spēlē pret "Arsenal" . Kopš tā laika argentīnietis regulāri izpelnās spēles laiku pirmajā komandā.

Sasniegumi 
Atlético Madrid

 La Liga: 2013–14
 Copa del Rey: 2012–13
 Supercopa de España: 2014

VfB Stuttgart

 2. Bundeslīga: 2016–17

Argentīnas U20 izlase

 FIFA U-20 Pasaules kauss: 2007

Karjeras statistika 
Pēdējo reizi atjaunots 2009. gada 30. novembrī.

Atsauces

Ārējās saites 

1989. gadā dzimušie
Buenosairesā dzimušie
Argentīnas futbolisti
Liverpool FC spēlētāji
Stambulas "Galatasaray" spēlētāji
Sporting CP spēlētāji
Madrides "Atletico" spēlētāji
Rayo Vallecano spēlētāji
VfB Stuttgart spēlētāji
Skaistas pagasts

Skaistas pagasts ir viena no Krāslavas novada administratīvajām teritorijām. Robežojas ar sava novada Aulejas, Kombuļu, Krāslavas, Kalniešu, Robežnieku un  Konstantinovas pagastiem.

Daba

Hidrogrāfija 
Upes: Čenčupu upīte, Dzeguze, Iuzupe, Skradeļu upe, Studupe.

Ezeri: Dreidzs, Dūņu ezers, Ildzs (Bogdonu ezers), Indrs, Ižiuns, Kauseņš, Kuļa ezers, Lielais Ožukns, Linoks, Lubāns, Ļutes ezeriņš, Margaucis, Mazais ezers, Mazais Linoks, Mazais Ožukns, Plaudeņš, Rūbežnīks, Sivers, Soms, Teneiss, Valna ezereņš.

Vēsture 
Daugavpils apriņķa Skaistas pagasts (līdz 1925. gadam Izabelinas pagasts) dibināts 1861. gadā.  tā platība bija  un tajā dzīvoja 6788 iedzīvotāji.

Muižas 
Pēc 1920. gada agrārās reformas toreizējā Izabelinas pagasta teritorijā esošās muižas tika sadalītas jaunsaimniecībās : 
 Podgurjes muiža (460 ha) - 35 vienībās, 
 Ezereņu muiža (441 ha) - 30 vienībās, 
 Ludvikavas muiža (398 ha) - 24 vienībās, 
 Indravas muiža ar Kazimiravas foļvarku (326 ha) - 18 vienībās, 
 Skaistas muiža (288 ha) - 23 vienībās, 
 Stanislavavas muiža (79 ha) - 10 vienībās,
 Izabelīnas muiža (16 ha) - 2 vienībās,
 Baltiņu muiža (143 ha) - 19 vienībās.

Vēlāko administratīvo pārmaiņu dēļ tagadējā Skaistas pagasta teritorijā atrodas bijušo Bogdānu, Ezereņu un Kazimiravas muižu centri.

Teritoriālās izmaiņas 

1945. gadā pagastā izveidoja Baltiņu, Ezeriņu, Kalniešu, Kazinču, Niedrītes un Skaistas ciema padomes, bet pagastu 1949. gadā likvidēja. Krāslavas rajona Ezeriņu ciemam 1954. gadā pievienoja likvidēto Skaistas ciemu, 1960. gadā - Kazinču ciema kolhoza «Borec» teritoriju, 1962. gadā - likvidēto Kazinču ciemu. 1964. gadā Ezeriņu ciemu pārdēvēja par Skaistas ciemu. 

1990. gadā ciemu reorganizēja par pagastu. 2009. gadā Skaistas pagastu kā administratīvo teritoriju iekļāva Krāslavas novadā.

Iedzīvotāji

Apdzīvotās vietas 
Lielākās apdzīvotās vietas ir Skaista (pagasta centrs), Bogdāni, Veceļi un  Veterovka.

Saimniecība

Transports

Izglītība un kultūra

Atsauces 

Latgale
Krāslavas novada pagasti
Ūdrīšu pagasts

Ūdrīšu pagasts ir viena no Krāslavas novada administratīvajām teritorijām tā rietumos, Daugavas labajā krastā. Robežojas ar sava novada Krāslavas pilsētu, Izvaltas, Kombuļu, Krāslavas un pa Daugavu ar Kaplavas pagastiem, kā arī Augšdaugavas novada Salienas un Naujenes pagastiem.

Daba

Hidrogrāfija 
Upes: Korklu upeite, Malnupeite, Mogiļnijručejs, Razboja strauts, Rudņa.

Ezeri: Bidzeits, Guļbinka.

Vēsture 
1920. gada zemes reformas gaitā Ludviampoles muižu sadalīja 97 vienībās 2600 ha kopplatībā, bet Kazanovas muižu sadalīja 151 vienībā 1635 ha kopplatībā.
1945. gadā Daugavpils apriņķa Krāslavas pagastā izveidoja Ūdrīšu ciema padomi. Krāslavas rajona Ūdrīšu ciemam 1959. gadā pievienoja Izvaltas un Veiguļu ciemu padomju saimniecības «Krāslava» teritoriju. 1990. gadā ciemu reorganizēja par pagastu. 2009. gadā Ūdrīšu pagastu kā administratīvo teritoriju iekļāva Krāslavas novadā.

Iedzīvotāji

Apdzīvotās vietas 
Lielākās apdzīvotās vietas ir Augstkalne (pagasta centrs), Borovka, Krāslavas stacija, Tartaks, Ūdrīši, Kazinova, Ļudvikova, Bancāni, Lielie Muļķi, Saksoni, Užinkolns, Rakuci.

Saimniecība

Transports

Izglītība un kultūra

Atsauces 

Latgale
Krāslavas novada pagasti
 
Krāslavas pagasts
Zviedrijas karaliskā ģimene

Zviedrijas karaliskā ģimene sastāv no Bernadotu dinastijas personām, kuras ir tuvā radniecībā ar Zviedrijas karalistes galvu — karali Kārli XVI Gustavu, karaļa Gustava VI Ādolfa pēcteci un kurām ir tiesības uz karaliskajiem tituliem un amatiem kā augstākiem valsts reprezentantiem. Zviedrijas karaliskā ģimene sastāv no zemāk uzskaitītajām personām.

Karaļnams 

Karaļnams sastāv no karaliskās ģimenes, kuras locekļi ir:
 Kārlis XVI Gustavs Folke Hubertus, Zviedrijas karalis (kopš 1973.g.15.septembra), dzimis 1946.g.30.aprīlī.
 Silvija Renāte, Zviedrijas karaliene Silvija, (kopš 1976.g.19.jūnija), dzimusi Somerlata 1943.g.23.decembrī.
Karaļpāra bērni:
 Viktorija Ingrīda Alise Desirē, Zviedrijas kroņprincese Viktorija, Vestrajettlandes hercogiene, dzimusi 1977.g.14.jūlijā, kura 2010.g.19.jūnijā precējusies ar
 Ūlofu Dānielu, Zviedrijas princi Dānielu, Vestrajetlandes hercogu, dzimis Ūlofs Dāniels Vestlings 1973.g.15.septembrī.
 Kārlis Filips Edmunds Bertils, Zviedrijas princis Kārlis Filips, Vermlandes hercogs, dzimis 1979.g.13.maijā.
 Madeleine Terēza Amēlija Jozefīne, Zviedrijas princese Madeleine, Hēlsinjlandes un Jēstriklandes hercogiene, dzimusi 1982.g.10.jūnijā.

Karaļnama sastāvā ietilpst arī:
 Birgitta Ingeborga Alise, Zviedrijas un Hohencollernas princese Birgitta,karaļa otrā māsa dzimusi 1937.g.19.janvārī.
 Liliana Meija , Zviedrijas princese Liliana, Hallandes hercogiene, dzimusi Daviesa, 1915.g.30.augustā, Karaļa tēva brāļa prinča Bertila atraitne.

Karaliskās ģimenes pārējie locekļi

Karaļa vecākā, trešā un jaunākā māsa 
Karalim ir trīs māsas, Bernadotu dinastijas locekles,kuras neiekļaujas karaļnamā, jo viņas ir precējušās ar vīriem, kuru izcelsme nav no karaliskām ģimenēm, tāpēc nevar pēc precībām saukties kā karaliskas personas. Laikā līdz 1980.gada konstitucionālajai reformai sievietes nevarēja pretendēt ka pilntiesīgas troņa mantinieces, taču pēc kroņprinceses Margaretas (1882-1920) raduraksti ierindo rindā uz Britānijas troni. Šīm trīs māsām ir goda tituli un viņas arī saucas par princesēm, bet bez epiteta Karaliskā Augstība, viņas ir:
 Margarēta Desirē Viktorija, princese Margarēta, Amblera kundze, dzimusi 1934.g.31.oktobrī.
 Desirē Elizabete Sibilla, princese Dezirē, baronese Silveršiolda, dzimusi 1938.g.2.jūnijā, precējusies ar
 baronu Niklasu Silveršioldu, dzimis 1934.g.
 Kristīne Luīze Helēna, princese Kristīne, Magnusona kundze, dzimusi 1943.g.3.augustā, precējusies ar
 ģenerālkonsulu Tordu Magnusonu, dzimis 1941.g.

Karaļa tēva brāļa Sigvarda Bernardota fon Visborga atraitne 
 Grāfiene Marianna Bernadote fon Visborga , dzimusi Lindberga 1924.g.15.jūlijā

Karaļa tēva brālis 
 Grāfs Kārlis Jūhans Bernadots fon Visborgs, dzimis 1916.g.31.oktobrī, precējies ar
 Grāfieni Gunillu Bernadotti of Visborgu, dzimusi Vahtmaistere fon Johannishūsa 1923.g.12.maijā.

Karaļa vectēva brālēna Kārļa Bernadota atraitne 
 Princese Kristīne Bernadote, dzimusi Rivelsrūda 1932.g.22.aprīlī.

Karaļnama locekļu ģerboņi

Skatīt arī 
 Zviedrijas monarhu uzskaitījums
 Karaliskā apbedījumu vieta

Ārējās saites 
 www.royalcourt.se

Zviedrijas karaliskā ģimene
Bernadotu dinastija
Karaliskās ģimenes
Zviedrijas monarhija
Silvija (karaliene)

Zviedrijas karaliene Silvija () ir Zviedrijas karaliene (oficiālais tituls: Viņas Majestāte Silvija, Zviedrijas karaliene). Pārvalda septiņas valodas: zviedru, vācu, franču, spāņu, angļu, portugāļu zīmju valodas.

Dzīvesgājums 
Dzimusi kā Silvija Renāte Zommerlata (Silvia Renate Sommerlath) 1943. gada 23. decembrī Heidelbergā uzņēmēja Valtera Zommerlata un viņa sievas Alises, dzimušas Soarešas di Toledu (Soares de Toledo), četru bērnu ģimenē kā vienīgā māsa.  
Pēc Vācijas kapitulācijas Otrā pasaules karā 1945. gadā kopā ar vecākiem devās uz Sanpaulu Brazīlijā, kur dzīvoja līdz 1957. gadam, pēc tam atgriezās Rietumvācijā. Silvija pabeidza ģimnāziju Diseldorfā 1963. gadā un 1960. gadu beigās beidza studijas Minhenē un kļuva par tulku ar specialitāti spāņu valodā. Pirmā darba vieta bija Argentīnas konsulāts Minhenē. 

1971. gadā viņa sāka strādāt Minhenes 1972. gada Vasaras Olimpisko spēļu organizācijas komitejā, Olimpisko spēļu laikā Silvija iepazinās ar  Zviedrijas kroņprinci Kārli Gustavu. No 1973. gada bija protokola vadītāja Insbrukas 1976. gada ziemas olimpisko spēļu organizācijas komitejā. 

Viņas laulību ceremoniju ar karali Kārli XVI Gustavu 1976. gada 19. jūnijā vadīja arhibīskaps Ulofs Sundbī 1200 promenenšu priekšā. 
1977. gada 14. jūlijā karaliskajai ģimenei piedzima kroņprincese Viktorija, 1979. gada 13. maijā princis Kārlis Filips, kurš sakarā ar konstitucionālajām izmaiņām zaudēja pirmā troņmantinieka tiesības uz troni, 1982. gada 10. jūnijā princese Madeleine.

Darbība 
Galvenais karalienes uzdevums ir sekot karalim kā ārvalstu vizītēs, tā arī oficiālās vizītēs savā zemē.
Bez iepriekš minētā īpaši karaliene interesējas par garīgi slimiem bērniem un bērniem ar invaliditāti.Viņa ir priekšsēdētāja Karaļpāra kāzu fondā, kas atbalsta sporta problēmjautājumu izpēti un invalīdu sportu, kā arī vadītāja Karalienes Silvijas Jubilejas fondā, kas atbalsta invalīdu un bērnu problēmjautājumu izpēti un finansiāli palīdz to risināšanā. Karaliene ir viena no fonda "World Childhood Foundation" dibinātājām, kas darbojas, lai uzlabotu bērnu stāvokli pasaulē, ka arī ir viena no goda loceklēm starptautiskā biedrībā "Mentor Foundation" , kuras mērķis ir cīņa pret narkotikām. Pateicoties karalienes iniciatīvai, Stokholmā tika izveidota sabiedriska organizācija "Silvijas nams", kurā izglīto darbiniekus, kuru darbība saistīta ar garīgi atpalikušiem cilvēkiem. Pašlaik karalienes viens no starptautiski sabiedriskajiem darbiem ir cīņa pret bērnu un pusaudžu seksuālu izmantošanu.

Attēlu galerija

Skatīt arī 
 Zviedrijas karaliskā ģimene
 Zviedrijas monarhu uzskaitījums

Ārējās saites 

 www.royalcourt.se
 www.royalcourt.se
 www.royalcourt.se
 www.royalcourt.se
 www.royalcourt.se
 www.royalcourt.se

Bādenē-Virtembergā dzimušie
Bernadotu dinastija
Zviedrijas karalienes
Zviedrijas monarhija
Triju Zvaigžņu ordeņa lielkrusta komandieri
Atzinības krusta lielkrusta komandieri
Džeimijs Karagers

Džeimss Lī Dankans "Džeimijs" Karagers (; dzimis  Mersisaidā, Anglijā) ir bijušais angļu futbolists, aizsargs.

Klubu karjera 
Savu pirmo profesionāļa līgumu viņš parakstīja 1996. gada oktobrī, kad vienojās ar "Liverpool", kur bija pavadījis arī jauniešu vecuma gaitas. Trīs mēnešus vēlāk viņš debitēja galvenās komandas sastāvā Līgas kausa pusfinālmačā pret "Middlesbrough". Tam sekoja arī debija Premjerlīgā - pret "West Ham United". Nākamajā spēlē Karagers guva savus pirmos vārtus vienībā, uzvarā ar 3:0 pār "Aston Villa".

Pirmajos gados Liverpūles komandā viņš bija ļoti universāls aizsargs, spēlēdams gan kreisajā, gan labajā malā, kā arī centrā. Tā dēļ viņš nespēja iekarot pastāvīgu vietu pamatsastāvā, galvenokārt pildot "caurumu lāpītāja" vietu. Lielu preses uzmanību viņš izpelnījās 2002. gadā, kad kādā no mačiem raidīja skatītājam atpakaļ tā uz laukuma izmesto monētu. No tiesneša par šo atgadījumu viņam sarkanā kartīte.

2007./2008. gada sezonā Karagers sasniedza 500 spēļu robežu "Liverpool" sastāvā. Viņš tika nozīmēts par komandas kapteini 500. cīņā. Viņš ieņem devīto pozīciju visvairāk spēļu "Liverpool" aizvadījušo spēlētāju sarakstā.  Karagers sasniedza arī 600. maču robežu, kurā gan zaudēts ar 0:2 pret "Portsmouth".

Karjeras statistika 
Atjaunots 2010. gada 7. maijā.

|-
|1996—97||rowspan="14"|Liverpool||rowspan="14"|Premjerlīga||2||1||0||0||1||0||0||0||3||1
|-
|1997—98||20||0||0||0||2||0||1||0||23||0
|-
|1998—99||34||1||2||0||2||0||6||0||44||1
|-
|1999—00||36||0||2||0||2||0||0||0||40||0
|-
|2000—01||34||0||6||0||6||0||12||0||58||0
|-
|2001—02||33||0||2||0||1||0||16||0||53||0
|-
|2002—03||35||0||3||0||5||0||11||0||54||0
|-
|2003—04||22||0||3||0||0||0||4||0||29||0
|-
|2004—05||38||0||0||0||3||0||15||0||56||0
|-
|2005—06||36||0||6||0||0||0||13||1||57||1
|-
|[2006—07||35||1||1||0||1||0||13||0||51||1
|-
|2007—08||35||0||4||0||3||0||13||0||55||0
|-
|2008—09||38||0||3||0||1||0||12||0||54||0 
|-
|2009—10||37||0||2||0||1||0||13||0||53||0
435||3||34||0||28||0||132||1||630||4
435||3||34||0||28||0||133||1||630||4
|}

Sasniegumi 
Liverpool

 FA kauss: 2000–01, 2005–06
 Anglijas Līgas kauss: 2000–01, 2002–03, 2011–12
 FA Community Shield: 2001, 2006
 UEFA Čempionu līga: 2004–05
 UEFA kauss: 2000–2001
 UEFA Superkauss: 2001, 2005

Individuālie sasniegumi

 Liverpool sezonas labākais spēlētājs: 1999, 2005

Atsauces

Ārējās saites 

 Profils "Liverpool" oficiālajā mājaslapā 
 BBCSport profils  
 TheFA.com profils 
 LFChistory.net spēlētāja profils 
 ESPN profils  
 23 Foundation — Karagera labdarības projekts 

1978. gadā dzimušie
Mersisaidā dzimušie
Liverpool FC spēlētāji
Anglijas futbolisti
2006. gada FIFA Pasaules kausa spēlētāji
2010. gada FIFA Pasaules kausa spēlētāji
2004. gada Eiropas čempionāta futbolā spēlētāji
Davids Ngogs

Davids Ngogs (; dzimis  Ženevljērā, Francijā) ir francūžu futbolists no kamerūniešu dzimtas, uzbrucējs.

Klubu karjera

"PSG" 
Savu profesionāļa karjeru Ngogs uzsāka Ligue 1 klubā Parīzes "Saint-Germain", kurā aizvadīja kopumā 18 līgas spēles un guva vienus vārtus. Tieši ar "PSG" viņš ieguva arī pirmo trofeju - Francijas līgas kausu 2008. gadā.

"Liverpool" 
 Ngogs parakstīja četru gadu līgumu ar "Liverpool", par ko klubs samaksāja 1,5 miljonus sterliņu mārciņu. Komandas galvenais treneris Rafaels Benitess pēcāk slavēja kluba skautingu par lielisko atradumu. Ngoga pirmā spēle Liverpūles komandas sastāvā bija draudzības mačs ar spāņu klubu "Villarreal". Jau nākamajā cīņā ar Glāzgovas "Rangers" arī pirmie vārti.

Anglijas Premjerlīgā viņš debitēja spēlē pret "Aston Villa", nomainot Fernando Torresu. Pirmie vārti oficiālā mačā viņam pret "PSV Eindhoven" Čempionu līgas grupu turnīrā.

Karjeras statistika

Apbalvojumi 
Parīzes "Saint-Germain"
 Līgas kauss: 2008

"Liverpool"
 Anglijas Premjerlīgas 2. vietas ieguvējs: 2008-09

 FK Žalgiris
 Lietuvas superkauss: 2020

Atsauces

Ārējās saites 

1989. gadā dzimušie
Liverpool FC spēlētāji
Francijas futbolisti
Parīzes "Saint-Germain" spēlētāji
Swansea City A.F.C. spēlētāji
Stade de Reims spēlētāji
Emotive

Emotive ir trešais amerikāņu roka grupas A Perfect Circle albums. To izlaida 2004. gada 1. novembrī (lai gan ASV - nākamajā dienā). Tas tādēļ, lai sakristu ar ASV prezidenta vēlēšanām. Albumā ir 10 politisku dziesmu koverversijas (kaut arī daudzu dziesmu melodijas izteikti atšķiras no oriģināla) un 2 pašu dziesmu koverversijas: "Passive" ir "Vacant", ko izpildīja grupa Tapeworm koverversija, bet "Counting Bodies Like Sheep to the Rhythm of the War Drums" ir turpinājums "Thirteenth Step" iekļautajai "Pet"'. Albums debitēja Billboard Top 200 Albumos ar 2. vietu, 1. ieņemot dažādu mākslinieku kopdarbam. RIAA "Emotive" sertificēja kā zelta 2004. gada 9. decembrī.

Dziesmu saraksts

Infromācija par dziesmām 
 "Counting Bodies Like Sheep to the Rhythm of the War Drums" sākumā uztvēra kā "Pet" remiksu. Kad Meinards Džeimss Kīnans runāja par aMotion, viņš pieminēja šo tēmu un uzsvēra, ka tas nav remikss, bet drīzāk otrā daļa "Pet", pat ja abām dziesmām ir vienādas lirikas. Animēts mūzikas video atrodas grupas mājaslapā.

 "Passive" ir pārtaisīta dziesma "Vacant", ko radīja Kīnans, Denijs Loners, Trents Reznors un citi agrākajam Tapeworm projektam.

2004. gada albumi
A Perfect Circle albumi
Cirmas pagasts

Cirmas pagasts ir viena no Ludzas novada administratīvajām teritorijām tā ziemeļrietumos, Cirma ezera krastā. Robežojas ar sava novada Isnaudas, Pureņu un Zvirgzdenes pagastiem un Ludzas pilsētu, kā arī Rēzeknes novada Lendžu, Griškānu un Stoļerovas pagastiem.

Daba

Hidrogrāfija 
Upes: Paborga, Runtorta.

Ezeri: Cirma ezers, Dukanu ezers, Gomeļmuižas ezers, Križutu ezers, Pauguļa ezers, Runtortas ezers, Soidu ezers.

Vēsture 
1945. gadā Ludzas apriņķa Zvirgzdenes pagastā izveidoja Cirmas ciema padomi. Ludzas rajona Cirmas ciemam 1954. gadā pievienoja likvidēto Pokuminas ciemu, 1979. gadā - daļu Lendžu ciema teritorijas. 1990. gadā ciemu reorganizēja par pagastu. 2009. gadā Cirmas pagastu kā administratīvo teritoriju iekļāva Ludzas novadā.

Iedzīvotāji

Apdzīvotās vietas 
Lielākās apdzīvotās vietas ir Tutāni (pagasta centrs), Pokumina.

Saimniecība

Transports

Izglītība un kultūra

Atsauces 

Latgale
Ludzas novada pagasti
 
Zvirgzdenes pagasts
Džejs Spīrings

Džeikobs "Džejs" Fransiss Spīrings (; dzimis  Mersisaidā, Anglijā) ir angļu futbolists, pussargs. Pašlaik (2021) pārstāv Anglijas klubu Tranmere Rovers.

Klubu karjera 
Spīrings bijis "Liverpool" U-18 vecuma grupas komandas kapteinis, kas ieguva FA Jaunatnes kausu 2007. gadā. Arī iepriekšējā sezonā viņš piedalījās šīs trofejas izcīņas finālā pret Mančestras "City", taču togad lielākoties mocījās ar kājas savainojumu. 2007. gada vasarā viņš tika izsaukts uz pieaugušo komandu, trenējoties kopā ar "Liverpool" pamatsastāva spēlētājiem. Ar šo Liverpūles klubu viņš saistīts kopš septiņu gadu vecuma.

Viņš tika atzīts par labāko spēlētāju turnīrā "Torneo di Renate", kurā sacenšas U-20 vecuma grupas vienības. Turnīrā piedalījās arī "AC Milan" un "Parma" jauniešu komandas. Tāpat 2007./2008. gada sezonā Spīrings bija "Liverpool" rezervistu komandā, kas triumfēja Premjerlīgas rezervistu līgā.

Pieaugušo komandas sastāvā Spīrings debitēja , iznākot laukumā uz maiņu UEFA Čempionu līgas mačā pret "PSV Eindhoven", kurā "Liverpool" uzvarēja ar 3:1. Pussargs piedalījās arī 4:0 uzvarā pār Madrides "Real".

 komandas galvenais treneris Rafaels Benitess paziņoja, ka piedāvās Spīringam jaunu līgumu. Tā paša gada 6. jūlijā tika izplatīta ziņa, ka futbolists piekritis trīs gadu kontraktam.  Spīrings pirmo reizi karjerā spēli uzsāka "Liverpool" pamatsastāvā. Viņš aizvadīja visu maču Līgas kausa izcīņā pret Līdsas "United".

Anglijas Premjerlīgas spēlē pamatsastāvā viņš pirmo reizi izgāja  mačā ar "Sunderland", vēlāk gan viņu nomainīja Havjers Maskerano. Taču "Liverpool" oficiālajā vietnē Spīrings saņēma mača labākā futbolista apbalvojumu.

 "Liverpool" apstiprināja, ka izīrēs Spīringu citam angļu klubam "Leicester City". Viņš piedalījās deviņās spēlēs un guva vienus vārtus. Pēc īres termiņa beigām viņš atgriezās Liverpūlē.

Atsauces

Ārējās saites 

 LFCHistory.net profils 
 Profils "Liverpool" oficiālajā vietnē 
 4thegame profils 
 ESPN profils  

1988. gadā dzimušie
Mersisaidā dzimušie
Anglijas futbolisti
Liverpool FC spēlētāji
Leicester City F.C. spēlētāji
Blackburn Rovers F.C. spēlētāji
Blackpool F.C. spēlētāji
Atpūtas iela

Atpūtas iela var būt:

 iela republikas pilsētās:
 Atpūtas iela — iela Daugavpilī.
 Atpūtas iela — iela Jēkabpilī.
 Atpūtas iela — iela Jelgavā.
 Atpūtas iela — iela Rīgā.
 Atpūtas iela — iela Ventspilī.

 iela novadu pilsētās:
 Atpūtas iela — iela Cēsu novada Cēsīs.
 Atpūtas iela — iela Dobeles novada Dobelē.
 Atpūtas iela — iela Grobiņas novada Grobiņā.
 Atpūtas iela — iela Kuldīgas novada Kuldīgā.
 Atpūtas iela — iela Līvānu novada Līvānos.
 Atpūtas iela — iela Ogres novada Ogrē.
 Atpūtas iela — iela Pāvilostas novada Pāvilostā.
 Atpūtas iela — iela Preiļu novada Preiļos.
 Atpūtas iela — iela Siguldas novada Siguldā.
 Atpūtas iela — iela Tukuma novada Tukumā.

 iela novadu ciemos:
 Atpūtas iela — iela Babītes novada Babītes pagasta Piņķos.
 Atpūtas iela — iela Carnikavas novada Carnikavā.
 Atpūtas iela — iela Garkalnes novada Bukultos.
 Atpūtas iela — iela Inčukalna novada Inčukalna pagasta Inčukalnā.
 Atpūtas iela — iela Ķekavas novada Ķekavas pagasta Valdlaučos.
 Atpūtas iela — iela Krustpils novada Kūku pagasta Lauktehnikā.
 Atpūtas iela — iela Ozolnieku novada Cenu pagasta Ānē.
 Atpūtas iela — iela Ozolnieku novada Cenu pagasta Tetelē.
 Atpūtas iela — iela Saulkrastu novada Saulkrastu pagasta Zvejniekciemā.

Skatīt arī 
 Atpūta
 Atpūtas dārzs
Nomales iela (Rīga)

Nomales iela ir Rīgas iela, Zemgales priekšpilsētas Āgenskalna apkaimē. Nomales iela sākas pie krustojuma ar Atpūtas ielu un beidzas pie garāžam. Nomales ielas kopējais garums ir 275 metri. Gar Nomales ielu iet dzelzceļa līnija Torņakalns—Tukums II.

Ielu savienojumi 
Nomales iela ir savienota ar šādām ielām:
 Atpūtas iela

Skatīt arī 
 Zemgales priekšpilsēta
 Āgenskalns

Ielas Āgenskalnā
Zemgales priekšpilsēta
Silēzija

Silēzija (, , , ) ir vēsturisks reģions Centrāleiropā, kura lielākā daļa mūsdienās atrodas Polijas teritorijā un mazākas daļas Čehijā un Vācijā.

Silēzijas reģions ir bagāts ar dažādiem derīgajiem izrakteņiem un citiem dabas resursiem, reģionā ir atrodamas ogles, varš, cinks, sudrabs, kadmijs, svins. Reģions ģeogrāfiski ir kalnains. Silēzijas reģionā atrodas vairāki industriālās rūpniecības apgabali. Lielākā pilsēta ir Vroclava, kas ir vēsturiskā reģiona galvaspilsēta. Aiz Vroclavas seko Katovice Polijā un Ostrava Čehijā kā nākamās lielākās pilsētas reģionā. Silēzijas lielākā upe ir Odera.

Vēsture 

Silēzija, kurā dzīvoja dažādu etnisko grupu pārstāvji, dažādos vēstures posmos ir piedzīvojusi ļoti lielas robežu izmaiņas. Pirmās vēsturiski zināmās valstis, kuras valdīja šajā reģiona, ir Lielmorāvija un Bohēmija. 10. gadsimtā Silēzijas reģionu ieguva poļi, kuru valsts tikai sāka veidoties, tomēr drīz vien reģions sašķēlās vairākās hercogistēs, kam par pamatu kalpoja vāciešu pieaugošā ietekme Silēzijas reģionā. Hercogistes pakļāvās Bohēmijas kronim, tomēr jau 1526. gadā tās pārgāja Hābsburgu dinastijas rokās. Pēc kara par Austrijas mantojumu Silēziju ieguva Prūsija. Vēlāk reģions kā daļa no Prūsijas iekļāvās Vācijas impērijā. Lielākā daļa Silēzijas austrumu daļas kļuva par Polijas daļu pēc Pirmā pasaules kara. Atlikušās teritorijas kļuva par daļu no Čehoslovākijas. Pēc Otrā pasaules kara ar Potsdamas konferences lēmumu lielākā daļa no tām arī tika pievienota Polijai. Nelielas daļas no Silēzijas kļuva par daļu no Vācijas un vēlākās Čehijas.

Reģiona iedzīvotāji lielākoties mūsdienās runā savu valstu nacionālajās valodās, respektīvi, poļu, čehu un vāciešu, tomēr reģionā pastāv dažādi specifiski dialekti, kuros runā vairāki desmiti tūkstoši kādreizējā Silēzijas reģiona iedzīvotāji. Pēc 1905. gada datiem Silēzijas reģionā iedzīvotāju lielākā daļa bija vācieši (ap 75%) un poļi (vairāk kā 20%). Lielākā daļa vāciešu no šī reģiona tika deportēti pēc Otrā pasaules kara, kad faktiski visa Silēzijas nokļuva Polijas rokās.

Vācijas vēsture
Polijas vēsture
Čehijas vēsture
Čehijas vēsturiskie reģioni
Filips Dēgens

Filips Degens (; dzimis  Holšteinā, Šveicē) ir šveiciešu bijušais futbolists, aizsargs.

Klubu karjera

Šveices klubi 
Degens profesionāļa karjeru uzsāka Bāzeles klubā "Basel". Pirms tam šajā klubā viņš bija aizvadījis piecas sezonas jauniešu vienībās, līdz tika iekļauts galvenajā komandā. Pirmajās četrās profesionāļa sezonās viņš piedalījās 69 komandas spēlēs, līdz tika izīrēts "Aarau". Ar Bāzeles klubu Degens izcīnīja trīs Šveices čempintitulus, kā arī ieguva vienu Šveices kausu.

"Borussia" 
Nākamā pieturvieta futbolista karjerā bija Dortmunde, kur viņš spēlēja vietējā "Borussia" kluba rindās. Vācijas Bundeslīgā aizsargs piedalījās 68 mačos un guva vienus vārtus. Savā pēdējā, 2007./2008. gada, sezonā vācu komandā Degens mocījās ar savainojumiem, kas ļāva piedalīties vien 16 spēlēs.

"Liverpool" 
 Degens parakstīja četru gadu līgumu ar Anglijas Premjerlīgas klubu "Liverpool". Komandai par spēlētāja iegūšanu nebija jāmaksā transfēru nauda. Tā brīža komandas galvenais treneris Rafaels Benitess jaunieguvumu raksturoja: "Viņš ir labs papildinājums. Degena stiprā puse ir uzbrūkošā mentalitāte. Esmu pārliecināts, ka viņš spēs veiksmīgi papildināt mūsu komandas rindas."

Degens komandā debitēja tā paša gada 12. jūlijā, izejot uz laukuma pēc puslaika pārtraukuma draudzības spēlē ar "Tranmere Rovers". Oficiālās cīņās šveiciešu futbolists debitēja Līgas kausa trešās kārtas spēlē ar "Crewe Alexandra". Tajā viņš salauza divas ribas, saskrienoties ar komandas biedru Sami Hīpiju, kā dēļ izlaida divus mēnešus.

Atgriežoties ierindā viņš izgāja laukumā "Carling Cup" mačā pret Totenhamas "Hotspur", kurā saduroties ar pretinieku futbolistu lauza kāju. Pēc aizvadītiem 14 mēnešiem "Liverpool" komandā viņš debitēja Premjerlīgā, kad nomainīja Glenu Džonsonu 4:0 uzvarā pār "Burnley".

Karjera izlasē 
Degens kopā ar Šveices futbola izlasi ir piedalījies 2006. gada Pasaules kausa izcīņas finālturnīrā. Tur šveicieši aizkļuva līdz astotdaļfinālam, kur pēcspēles 11 metru sitienu sērijā atzina Ukrainas futbola izlases pārākumu.

Viņš bija iekļauts arī Šveices sastāvā 2008. gada Eiropas čempionāta finālturnīrā, lai gan lielāko daļu sezonas bija savainots. Valstsvienība gan neizkļuva no apakšgrupas, kā arī pats Degens nepiedalījās nevienā mačā. Degens nav ticis izsaukts uz izlasi kopš par tās galveno treneri kļuva Otmārs Hitcfelds.

Karjeras statistika

Atsauces

Ārējās saites 
 David Degen Philipp Degen Online — spēlētāja oficiālā vietne   

 "Liverpool" oficiālās vietnes profils 
 ESPN profils  

1983. gadā dzimušie
Bāzeles lauku kantonā dzimušie
2006. gada FIFA Pasaules kausa spēlētāji
2008. gada Eiropas čempionāta futbolā spēlētāji
Liverpool FC spēlētāji
Šveices futbolisti
Šveices izlases futbolisti
FC Basel spēlētāji
Dortmundes "Borussia" spēlētāji
VfB Stuttgart spēlētāji
Istras pagasts

Istras pagasts ir viena no Ludzas novada administratīvajām teritorijām. Robežojas ar sava novada Rundēnu,  Lauderu, Zaļesjes un Pasienes pagastiem un Krāslavas novada Šķaunes un Ezernieku pagastiem.

Daba

Hidrogrāfija 
Upes: Cegeļņa.

Ezeri: Aglonkas ezers (Pricimovas ezers), Audzeļu ezers, Dolgojes ezers, Dziļais ezers, Ilza ezers, Istras ezers, Kovšezers, Maroksnas ezers, Plisūns, Škaunas ezers, Ubuļu ezers.

Vēsture 
Istras pagasts dibināts 1863. gadā, apvienojot Istras, Annapoles, Konecpoles un Soboļinas muižu pagastus. 
1920. gada zemes reformas gaitā Istras muižas un Pļaviņu folvarka zemes sadalīja 47 vienībās 682 ha kopplatībā, Annopoli sadalīja 166 vienībās 1786 ha kopplatībā, Ļauderu muižu sadalīja 107 vienībās 501 ha kopplatībā, Koncepoli sadalīja 124 vienībās 1105 ha kopplatībā.

1935. gadā Ludzas apriņķa Istras pagasta platība bija 210,5 km² un tajā dzīvoja 8044 iedzīvotāji. 1945. gadā pagastā izveidoja Annapoles, Cukuru, Istras, Koņecpoles, Lauderu, Plepļu un Soboļinas ciema padomes, bet pagastu 1949. gadā likvidēja. Istras ciems ietilpis Zilupes (1949-1959) un Ludzas (1959-2009) rajonos. 1954. gadā Istras ciemam pievienoja likvidētos Soboļinas un Annapoles ciemus, 1960. gadā - likvidēto Koņecpoles ciemu, 1975. gadā - daļu likvidētā Šuškovas ciema. 1990. gadā ciemu reorganizēja par pagastu. 2009. gadā Istras pagastu kā administratīvo teritoriju iekļāva Ludzas novadā.

Iedzīvotāji

Apdzīvotās vietas 
Lielākās apdzīvotās vietas ir Vecslabada (pagasta centrs), Istra, Annapole, Konecpole.

Saimniecība

Transports

Izglītība un kultūra

Atsauces 

Latgale
Ludzas novada pagasti
Scenārists

Scenārists jeb scenārija autors ir scenārija autors filmām, televīzijas seriāliem, teātra lugām vai datorspēlēm. Bieži filmas kinorežisors ir uzņemamās filmas scenārija autors vai līdzautors. Lielākā daļa scenāristu, kuri ir kļuvuši slaveni, iesāk savu scenārija rakstīšanu no sižeta ieceres. Viņi sacer scenāriju, vēl nepieņemti darbā vai nesaņemot apmaksu.

Scenārists var sacerēt oriģinālu sižetu vai adaptēt jau esošu sižetu. Scenāristi raksta scenārijus dažādām filmām, arī dokumentālajam kino.

Labākie amerikāņu scenāristi 
2006. gadā ASV scenāristu asociācijas biedri no vairāk nekā 1400 filmām izvēlējās 101 filmu ar labākiem scenārijiem.
No tām tika atlasītas desmit filmas ar labākajiem scenārijiem:
 "Kasablanka", Džuliusa un Filipa Epšteina adaptētais scenārijs, 1942. gads
 "Krusttēvs" Mario Pjuzo un Frānsiss Fords Kopola, 1972. gads
 "Chinatown" Roberts Taunijs, 1974. gads, kinorežisors Romans Polaņskis
 "Pilsonis Keins" Orsons Velss un Hermans Mankjevics, 1941. gads
 "Viss par Ievu" Hermans Mankjevics, 1950. gads
 "Enija Hola" Vudijs Allens un Māršals Brikmans, 1977. gads
 "Saulrieta bulvāris" Čarlzs Brekets, Billijs Vailders un D.M. Maršmens, 1950. gads
 "Network" Pedijs Čajevskis, 1976. gads
 "Džezā tikai meitenes", Roberta Toerena un Maikla Logena stāsts pēc Billija Vaildera un A.L. Diamonda scenārija, 1959. gads
 "Krusttēvs 2" Mario Pjuzo un Frensiss Fords Kopola, 1974. gads

Atsauces

Ārējās saites 

Profesijas
Rietumu pasaule

Rietumu pasaule (arī Rietumi, Rietumu kultūra, Rietumvalstis, Rietumu civilizācija) ir termins, kuram ir dažādas no lietošanas konteksta (vēstures perioda, reģiona, sociālās situācijas un citiem aspektiem) atkarīgas nozīmes. Vienkāršoti Rietumu pasaule ir kulturālo, politisko un ekonomisko pazīmju kopums, kas apvieno Rietumu pasaules valstis, un izdala tās uz citu pasaules valstu fona.

Rietumu pasaules koncepcijas pirmsākumi tiek saistīti ar Senās Grieķijas un Senās Romas civilizācijām Eiropā, kristietības rašanos un izplatīšanos, Lielo Shizmu 11. gadsimtā, kuras rezultātā notika kristietības sašķelšanās rietumu un austrumu daļās. Pēc viduslaikiem nozīmīgu iespaidu uz Rietumu kultūru izdarīja Renesanse un Apgaismības laikmets. 18. un 19. gadsimtā pateicoties ekspansīvajam koloniālismam Rietumu pasaule izvērsās ārpus Eiropas robežām. Jēdziens Rietumu pasaule ieguva politisku pielietojumu kā pretstatījums Padomju blokam Aukstajā karā. Mūsdienu politiskajā un kulturālajā izpratnē ar Rietumu pasauli saprot Rietumeiropu, Ziemeļameriku, Austrāliju un Jaunzēlandi. Vairākas Ziemeļeiropas, Centrāleiropas un Austrumeiropas valstis pēc Aukstā kara ēras beigām kulturāli un politiski ir tuvinājušās vai jau kļuvušas par Rietumu pasaules daļu, tomēr strikta valstu kategorizēšana pēc to nacionālajām robežām joprojām rada zināmas problēmas šajā jautājumā.

Politoloģija
Dīns Buzanis

Dīns Entonijs Buzanis (; dzimis  Sidnejā, Austrālijā) ir austrāliešu futbolists ar grieķu radu rakstiem, vārtsargs. Pašlaik (2021) Buzanis pārstāv Anglijas Nacionālās līgas  klubu Sutton United.

Klubu karjera 
2007. gada janvārī Buzanis trīs nedēļas pavadīja ar "Liverpool" galveno komandu. Pēc šā pārbaudes laika viņam piedāvāja trīs gadu līgumu. Toreiz komandas galvenais treneris Rafaels Benitess un vārtsargu treneris apgalvoja, ka Buzanis ir pasaules labākais vārtsargs savā vecuma grupā.

Viņš tika izīrēts A-Līgas klubam "Sydney" un tika pieteikts 2007. gada AFC Čempionu līgai. Taču šajā turnīrā vārtsargs tā arī neizgāja laukumā. Tika prognozēts, ka 2008. gada janvārī viņa īres termiņš tiks pagarināts, taču "Liverpool" gribēja paturēt tuvākā redzes lokā. "Viņi vēlas, lai es progresēju straujāk. To es varu izdarīt ar rezervistu komandu. Taču, kas svarīgāk, pirmssezonas posmā trenēšos kopā ar pieaugušo vienību," - tā Buzanis.

Pēc atgriešanās Lielbritānijā pirmo maču vārtsargs aizvadīja  "Liverpool" U-18 komandā pret "Nottingham Forest" jauniešiem, nostāvot "sausā" - 3:0. Tā paša gada 4. decembrī Buzanis debitēja rezervistu komandā, nosargājot vārtus neskartus pret "Everton".

Nacionālās Konferences futbola līgas (piektā pēc spēka Anglijā) klubs "Wrexham" cerēja viņu iegūt 2009. gada jūlijā, taču tas nenotika. 26. novembrī viņš pievienojās "Accrington Stanley" komandai, kas spēlē pēc spēka ceturtajā līgā. Komanda viņu izīrēja līdz 2009./2010. gada sezonas beigām.

Sasniegumi 
Western Sydney Wanderers

 AFC Čempionu līga: 2014

Atsauces

Ārējās saites 

 Profils "Liverpool" oficiālajā vietnē 
 OzFootball profils 

1990. gadā dzimušie
Austrālijas futbolisti
Futbola vārtsargi
Liverpool FC spēlētāji
Sidnejā dzimušie
Pēters Gulāči

Pēters Gulāči (; dzimis  Budapeštā, Ungārijā) ir ungāru futbolists, vārtsargs. Pašlaik (2021) pārstāv Vācijas Bundeslīgas klubu RB Leipzig.

Klubu karjera 
2007. gadā MTK Budapest izīrēja Gulāči Anglijas klubam Liverpool FC uz vienu gadu. Pats spēlētājs gan spēlēja tikai rezerves komandā, kas uzvarēja rezervistu līgā. Liverpūles komandai bija iespēja izpirkt spēlētāja līgumu, ko viņi arī izdarīja pēdējā transfēru termiņa dienā — .

2009. gada janvārī viņš tika izīrēts Hereford United klubam, kura sastāvā debitēja Anglijas līgā, taču ceturtajā pēc spēka. Gulāči tur aizvadīja 18 spēles.

 Gulāči pievienojās Tranmere Rovers, kad viņu izīrēja uz septiņām dienām. Jau nākamajā dienā viņš debitēja vienībā. Īres ilgums tika pagarināts vēl par divām nedēļām. Vēlāk tika izīrēts citam Anglijas klubam Hull City.

No 2013. līdz 2015. gadam pārstāvēja Austrijas klubu Red Bull Salzburg. 2015. gada jūlijā pārgāja uz Vācijas klubu RB Leipzig.

Karjera izlasē 
Kopā ar Ungārijas U-20 vecuma grupas valstsvienību viņš ieguvis trešo vietu pasaules meistarsacīkstēs. Ungārijas izlasē debitēja  pret Dānijas izlasi. Tika iekļauts komandas sastāvā 2016. gada Eiropas čempionātā, taču laukumā neizgāja.

Sasniegumi 
Red Bull Salzburg

 Austrijas Bundeslīga: 2013–14, 2014–15
 Austrijas kauss: 2013–14, 2014–15

'''Ungārijas U-20 izlase

 FIFA U-20 Pasaules čempionāts trešā vieta: 2009

Atsauces

Ārējās saites 

 LFChistory.net profils 

1990. gadā dzimušie
Budapeštā dzimušie
Liverpool FC spēlētāji
Ungārijas futbolisti
Ungārijas izlases futbolisti
2016. gada Eiropas čempionāta futbolā spēlētāji
Futbola vārtsargi
Hull City A.F.C. spēlētāji
RB Leipzig spēlētāji
2020. gada Eiropas čempionāta futbolā spēlētāji